|  |  |
| --- | --- |
| Type tjeneste | Korttidsopphold – rehabilitering |
| Lovgrunnlag | Pasient- og brukerrettighetsloven § 2-1 a andre ledd og Helse og omsorgstjenesteloven § 3-2 første ledd nr. 6 bokstav c. |
| Klageadgang | Ja, jfr. Pasient- og brukerrettighetsloven § 7-2 |
| Egenbetaling | Ja |
| Formål med tjenesten | Rehabilitering er en tidsavgrenset tjeneste som ytes for å kunne gi assistanse/ bistand til den enkeltes egen innsats for å oppnå best mulig funksjon og mestringsevne, likeverd og deltakelse sosialt og i samfunnet. Ytes til alle som har behov for rehabilitering grunnet medfødt eller ervervet funksjonshemming eller kronisk sykdom. Den som står i fare for å utvikle varig funksjonshemming eller kronisk sykdom. Den som har vanskeligheter med å opprettholde og mestre hverdagsaktiviteter i eget hjem og i andre omgivelser som er viktige for dem. |
| Beskrivelse av tjenesten | Tidsbegrenset opphold i institusjon med helse- og omsorgstjenester med særskilt tilrettelagte rehabiliteringstjenester. |
| Målgruppe | Personer der rehabilitering utenfor institusjon ikke er nok eller som et tilbud i en lengre rehabiliteringsprosess. Personer som har behov for tverrfaglige, koordinerte tjenester for å forbedre eller vedlikeholde sitt funksjonsnivå og opplevelsen av selvstendighet og mestring. Personer som av helsemessige årsaker, boforhold, utrygghet, risiko for fall og lignende ikke kan gis nødvendig oppfølging og trening i eget hjem.  |
| Kriterier og vurderinger | * Om personen selv er motivert for rehabilitering.
* Om tilrettelegging i hjemmet, eller rehabilitering på andre arenaer vurderes som uten nytte, vanskelig eller uønsket.
* Om det er dokumentert et potensiale for rehabilitering av samarbeidspartnere i og utenfor kommunen, eksempelvis spesialisthelsetjenesten, fastlege og andre faggrupper i kommune.
 |